CELEX: 22010D0563
Language: fi
Date: 2010-05-17 00:00:00
Title: 2010/563/EU: CARIFORUM-valtioiden sekä Euroopan yhteisön ja sen jäsenvaltioiden välisellä talouskumppanuussopimuksella perustetun CARIFORUM–EU-yhteisneuvoston päätös N:o 2/2010, annettu 17 päivänä toukokuuta 2010 , riitojenratkaisumenettelyn työjärjestyksen sekä välimiesten ja sovittelijoiden käytännesääntöjen hyväksymisestä

21.9.2010   
            
            
               FI
            
            
               Euroopan unionin virallinen lehti
            
            
               L 247/76
            
         CARIFORUM-VALTIOIDEN SEKÄ EUROOPAN YHTEISÖN JA SEN JÄSENVALTIOIDEN VÄLISELLÄ TALOUSKUMPPANUUSSOPIMUKSELLA PERUSTETUN CARIFORUM–EU-YHTEISNEUVOSTON PÄÄTÖS N:o 2/2010,
   annettu 17 päivänä toukokuuta 2010,
   riitojenratkaisumenettelyn työjärjestyksen sekä välimiesten ja sovittelijoiden käytännesääntöjen hyväksymisestä
   (2010/563/EU)
   CARIFORUM–EU-YHTEISNEUVOSTO, joka
   ottaa huomioon CARIFORUM-valtioiden sekä Euroopan yhteisön ja sen jäsenvaltioiden välisen, Bridgetownissa Barbadosissa 15 päivänä lokakuuta 2008 allekirjoitetun talouskumppanuussopimuksen, jäljempänä ’sopimus’, ja erityisesti sen 216 artiklan ja 221 artiklan 2 kohdan,
   ON PÄÄTTÄNYT SEURAAVAA:
   1 artikla
   Sopimuksen mukaiset riitojenratkaisumenettelyn työjärjestys sekä välimiesten ja sovittelijoiden käytännesäännöt ovat liitteessä I ja II.
   2 artikla
   Euroopan unioni vastaa kuluista, jotka johtuvat neuvotteluihin, sovitteluun ja välimiesmenettelyyn liittyvistä organisatorisista kysymyksistä, lukuun ottamatta sovittelijoille ja välimiehille maksettavia palkkioita ja kulukorvauksia, jotka jaetaan (1).
   3 artikla
   Tämä päätös tulee voimaan 17 päivänä toukokuuta 2010.
   
      Tehty Madridissa 17 päivänä toukokuuta 2010.
      
         
            CARIFORUM-valtioiden puolesta
         
         M. McCLEAN
      
      
         
            Euroopan unionin puolesta
         
         K. DE GUCHT
      
   
   
      (1)  Kuulemisten järjestämiseen osallistuvien osapuolen virkamiesten, edustajien tai neuvonantajien korvaukset eivät sisälly organisatorisista kysymyksistä johtuviin kuluihin.
   
      LIITE I
      
         RIITOJENRATKAISUMENETTELYN TYÖJÄRJESTYS
         1 artikla
         Yleiset määräykset
         1.   Sopimuksen III osassa (Riitojen välttäminen ja ratkaiseminen) ja tässä työjärjestyksessä tarkoitetaan
         
                     —
                  
                  
                     ’neuvonantajalla’ henkilöä, jonka osapuoli on palkannut neuvomaan tai avustamaan itseään välimiespaneelimenettelyssä,
                  
               
                     —
                  
                  
                     ’avustajalla’ henkilöä, joka välimiespaneelin jäsenen toimeksiannon mukaisesti suorittaa tutkimustyötä tai avustaa jäsentä,
                  
               
                     —
                  
                  
                     ’valituksen tehneellä osapuolella’ osapuolta, joka pyytää välimiespaneelin perustamista sopimuksen 207 artiklan mukaisesti,
                  
               
                     —
                  
                  
                     ’valituksen kohteena olevalla osapuolella’ osapuolta, jonka väitetään rikkovan sopimuksen 203 artiklassa tarkoitettuja määräyksiä,
                  
               
                     —
                  
                  
                     ’välimiespaneelilla’ sopimuksen 207 artiklan nojalla perustettua paneelia,
                  
               
                     —
                  
                  
                     ’osapuolen edustajalla’ osapuolen ministeriön, viraston tai muun julkisen elimen nimeämää työntekijää tai henkilöä,
                  
               
                     —
                  
                  
                     ’päivällä’ kalenteripäivää, jollei toisin määrätä.
                  
               2.   Valituksen kohteena oleva osapuoli vastaa riitojenratkaisumenettelyn logistisesta hallinnosta, erityisesti istuntojen järjestämisestä, jollei toisin sovita.
         3.   Osapuolten on toimitettava toisilleen luettelo virallisista juhla- ja vapaapäivistään aina joulukuun ensimmäisenä maanantaina seuraavaa vuotta varten. Jos tässä työjärjestyksessä tarkoitettu ajanjakso päättyy virallisena juhla- tai vapaapäivänä kummassa tahansa osapuolessa, kyseisen ajanjakson päättymispäiväksi katsotaan seuraava arkipäivä. Mitään asiakirjoja, tiedonantoja tai hakemuksia ei katsota vastaanotetuksi virallisena juhla- tai vapaapäivänä.
         2 artikla
         Tiedonannot
         1.   Osapuolten ja välimiespaneelin on toimitettava kaikki hakemukset, ilmoitukset, kirjalliset lausumat tai muut asiakirjat sähköpostitse sekä samana päivänä myös faksina, kirjattuna lähetyksenä, lähettipalvelua käyttäen, vastaanottotodistusta vastaan tai muulla televiestintävälineellä, jolla asiakirjan lähettämisestä jää tosite. Jollei toisin todisteta, sähköpostiviesti katsotaan vastaanotetuksi sen lähettämispäivänä.
         2.   Osapuolen on toimitettava kaikki kirjalliset lausumansa sähköisessä muodossa toiselle osapuolelle ja kullekin välimiehelle. Myös paperikopio on toimitettava.
         3.   Kaikkia tiedonantoja varten nimetty yhteyspiste on CARIFORUM-valtioiden osalta sopimuksen 234 artiklan 1 kohdassa tarkoitettu CARIFORUM-koordinaattori ja EU-osapuolen osalta Euroopan komission kauppapolitiikan pääosasto. Osapuolten on viipymättä ilmoitettava toisilleen mahdollisista nimetyn yhteyspisteen muutoksista.
         4.   Hakemuksissa, ilmoituksissa, kirjallisissa lausumissa tai muissa välimiespaneelimenettelyyn liittyvissä asiakirjoissa olevat vähäiset kirjoitusvirheet voidaan oikaista toimittamalla uusi asiakirja, johon muutokset on merkitty selvästi.
         5.   Sen mukaan, mitä riidanalaiset määräykset koskevat, on kaikista CARIFORUMin ja EU:n kauppa- ja kehityskomitealle osoitetuista hakemuksista ja ilmoituksista toimitettava kopio myös muille sopimuksen nojalla perustetuille asiaankuuluville alakomiteoille.
         3 artikla
         Välimiesmenettelyn aloittaminen
         1.   Jolleivät osapuolet toisin sovi, ne kokoontuvat välimiespaneelin kanssa kymmenen päivän kuluessa sen asettamisesta määrittääkseen osapuolten tai välimiespaneelin aiheellisiksi katsomat asiat, kuten välimiehille maksettavat palkkiot ja kulukorvaukset, joiden on oltava WTO:n määräysten mukaiset. Välimiespaneelin jäsenet ja osapuolten edustajat voivat osallistua tähän kokoukseen myös puhelin- tai videoyhteyden kautta.
         
                     2.
                  
                  
                     
                                 a)
                              
                              
                                 Jolleivät osapuolet seitsemän päivän kuluessa paneelin perustamisesta toisin sovi, välimiespaneelin tehtävänä on
                                 ”tarkastella sopimuksen asianomaisten määräysten perusteella välimiespaneelin asettamista koskevassa pyynnössä tarkoitettua asiaa ja päättää, onko tarkasteltavana oleva toimenpide paneelin asettamispyynnössä yksilöityjen sopimuksen määräysten mukainen sekä antaa tuomio sopimuksen 209 artiklan mukaisesti.”
                              
                           
                                 b)
                              
                              
                                 Osapuolten on ilmoitettava sovituista tehtävistä välimiespaneelille viiden päivän kuluessa siitä, kun niistä on sovittu.
                              
                           
               4 artikla
         Ensimmäiset lausumat
         Valituksen tehneen osapuolen on toimitettava ensimmäinen kirjallinen lausumansa kahdenkymmenen päivän kuluessa välimiespaneelin asettamispäivästä. Valituksen kohteena olevan osapuolen on toimitettava kirjallinen vastineensa kahdenkymmenen päivän kuluessa ensimmäisen kirjallisen lausuman toimittamispäivästä.
         5 artikla
         Välimiespaneelien toiminta
         1.   Välimiespaneelin puheenjohtaja toimii puheenjohtajana kaikissa paneelin kokouksissa. Välimiespaneeli voi valtuuttaa puheenjohtajan tekemään hallinnollisia ja menettelytapapäätöksiä.
         2.   Jollei toisin määrätä, välimiespaneeli voi hoitaa tehtäviään erilaisin välinein, kuten puhelimella, faksilla tai tietokoneyhteyttä käyttäen.
         3.   Ainoastaan välimiehet voivat osallistua välimiespaneelin päätöksentekoon, mutta välimiespaneeli voi sallia avustajiensa läsnäolon päätöksenteossa.
         4.   Ratkaisujen laatiminen on yksinomaan välimiespaneelin vastuulla eikä sitä saa siirtää muille.
         5.   Jos ilmenee menettelytapakysymys, joka ei kuulu sopimuksen tai tämän työjärjestyksen soveltamisalaan, välimiespaneeli voi osapuolia kuultuaan hyväksyä asianmukaisen menettelyn, joka on yhteensopiva sopimuksen ja tämän työjärjestyksen kanssa ja jolla varmistetaan osapuolten yhdenvertainen kohtelu.
         6.   Kun välimiespaneeli katsoo, että on tarpeen muuttaa menettelyyn sovellettavaa määräaikaa tai tehdä muita menettelyllisiä tai hallinnollisia mukautuksia, sen on ilmoitettava osapuolille kirjallisesti muutoksen tai mukautuksen syistä ja arvio tarvittavasta määräajasta tai mukautuksesta. Välimiespaneeli voi myös hyväksyä tällaisen muutoksen tai mukautuksen osapuolia kuultuaan. Sopimuksen 209 artiklassa määrättyjä aikarajoja ei saa muuttaa.
         6 artikla
         Välimiehen korvaaminen toisella
         1.   Jos välimies ei kykene osallistumaan menettelyyn, jättää tehtävänsä tai on korvattava toisella henkilöllä, uusi välimies on valittava sopimuksen 207 artiklan 3 kohdan mukaisesti.
         2.   Jos osapuoli katsoo, ettei välimies täytä välimiesten ja sovittelijoiden käytännesäännöissä, jäljempänä ’käytännesäännöt’, asetettuja vaatimuksia ja että hänet olisi tästä syystä korvattava, kyseisen osapuolen on ilmoitettava asiasta toiselle osapuolelle viidentoista päivän kuluessa siitä ajankohdasta, jona se sai tietoonsa seikat, joiden perusteella välimiehen voidaan katsoa olennaisesti rikkoneen käytännesääntöjä.
         Jos osapuoli katsoo, että muu kuin puheenjohtajana toimiva välimies ei täytä käytännesäännöissä asetettuja vaatimuksia, osapuolten on käytävä neuvotteluja ja ne voivat niin sopiessaan poistaa välimiehen ja valita uuden välimiehen sopimuksen 207 artiklan 3 kohdassa määrättyä menettelyä noudattaen.
         Jos osapuolet eivät pääse sopimukseen tarpeesta korvata välimies, kumpi tahansa osapuoli voi pyytää siirtämään asian välimiespaneelin puheenjohtajalle, jonka päätös asiassa on lopullinen.
         Jos puheenjohtaja katsoo, että välimies ei täytä käytännesäännöissä asetettuja vaatimuksia, hänen on valittava uusi välimies arvalla sopimuksen 221 artiklassa tarkoitetusta luettelosta, johon alkuperäinen välimies kuului. Jos osapuolet olivat valinneet alkuperäisen välimiehen sopimuksen 207 artiklan 2 kohdan mukaisesti, uusi välimies on valittava arvalla niiden henkilöiden joukosta, joita valituksen tehnyt osapuoli ja valituksen kohteena oleva osapuoli ovat ehdottaneet sopimuksen 221 artiklan mukaisesti. Uusi välimies on valittava viiden päivän kuluessa siitä, kun hakemus on toimitettu välimiespaneelin puheenjohtajalle.
         3.   Jos osapuoli katsoo, että välimiespaneelin puheenjohtaja ei täytä käytännesäännöissä asetettuja vaatimuksia, osapuolten on käytävä neuvotteluja ja ne voivat niin sopiessaan korvata puheenjohtajan valitsemalla uuden välimiehen sopimuksen 207 artiklan 3 kohdassa määrättyä menettelyä noudattaen.
         Jos osapuolet eivät pääse sopimukseen tarpeesta korvata puheenjohtaja, kumpi tahansa osapuoli voi pyytää, että asian käsittely annetaan jollekin niistä luettelossa jäljellä olevista henkilöistä, jotka on valittu toimimaan puheenjohtajana sopimuksen 221 artiklan 1 kohdan mukaisesti. CARIFORUMin ja EU:n kauppa- ja kehityskomitean puheenjohtaja tai puheenjohtajan valtuuttama henkilö valitsee kyseisen henkilön arvalla. Tämän henkilön tekemä päätös siitä, onko puheenjohtaja tarpeen korvata, on lopullinen.
         Jos kyseinen henkilö päättää, että alkuperäinen puheenjohtaja ei täytä käytännesäännöissä asetettuja vaatimuksia, hänen on valittava uusi puheenjohtaja arvalla sopimuksen 221 artiklan 1 kohdassa tarkoitetusta niiden jäljellä olevien henkilöiden luettelosta, jotka voivat toimia puheenjohtajana. Uusi puheenjohtaja on valittava viiden päivän kuluessa tässä kohdassa tarkoitetun hakemuksen esittämisestä.
         4.   Välimiespaneelimenettely on keskeytettävä tämän artiklan mukaisten menettelyjen edellyttämäksi ajaksi.
         7 artikla
         Kuulemiset
         1.   Puheenjohtaja vahvistaa istunnon päivämäärän ja kellonajan yhteisymmärryksessä osapuolten ja välimiespaneelin muiden jäsenten kanssa ja vahvistaa asian kirjallisesti osapuolille. Jos istunto on avoin yleisölle, menettelyn logistisesta hallinnosta vastaavan osapuolen on asetettava kyseiset tiedot julkisesti saataville. Välimiespaneeli voi päättää olla järjestämättä istuntoa, paitsi jos jokin osapuoli ei tähän suostu.
         2.   Jolleivät osapuolet toisin sovi, istunnot pidetään Brysselissä, kun valituksen tehneenä osapuolena ovat CARIFORUM-valtiot, ja CARIFORUM-valtioissa, kun valituksen tehnyt osapuoli on Euroopan unioni. Jos valitus koskee jonkin allekirjoittaneen CARIFORUM-valtion voimassa pitämää toimenpidettä, kuuleminen tapahtuu kyseisen valtion alueella, jollei kyseinen valtio anna paneelille kymmenen päivän kuluessa sen muodostamisesta kirjallista ilmoitusta siitä, että kuuleminen olisi järjestettävä jossakin muussa paikassa.
         3.   Välimiespaneeli voi yksinomaan poikkeustilanteessa järjestää yhden ylimääräisen istunnon. Ylimääräistä istuntoa ei saa järjestää sopimuksen 211 artiklan 2 kohdan, 212 artiklan 2 kohdan ja 214 artiklan 2 kohdan mukaisia menettelyjä varten.
         4.   Kaikkien välimiesten on oltava läsnä istuntojen koko keston ajan.
         5.   Seuraavat henkilöt voivat osallistua istuntoon riippumatta siitä, onko menettely avoin yleisölle vai ei:
         
                     a)
                  
                  
                     osapuolten edustajat;
                  
               
                     b)
                  
                  
                     osapuolten neuvonantajat;
                  
               
                     c)
                  
                  
                     hallintohenkilöstö, tulkit, kääntäjät ja istuntopöytäkirjojen laatijat; ja
                  
               
                     d)
                  
                  
                     välimiesten avustajat.
                  
               Ainoastaan osapuolten edustajat ja neuvonantajat voivat esittää lausumia välimiespaneelille.
         6.   Kummankin osapuolen on viimeistään viisi päivää ennen istuntoa toimitettava välimiespaneelille luettelo henkilöistä, jotka esittävät istunnossa suullisia väitteitä tai selvityksiä kyseisen osapuolen puolesta, ja muista edustajista tai neuvonantajista, jotka osallistuvat istuntoon.
         7.   Sopimuksen 216 artiklan nojalla välimiespaneelien istunnot ovat yleisölle avoimia, jollei välimiespaneeli toisin päätä. Välimiespaneeli kokoontuu kuitenkin suljetuin ovin silloin, kun osapuolen lausuma ja väitteet sisältävät liikesalaisuuksia. Osapuolia kuultuaan paneelin on päätettävä soveltuvista logistisista järjestelyistä ja menettelyistä, jolla varmistetaan, että avoimet kuulemiset järjestetään tehokkaasti. Tällaisiin menettelyihin voi sisältyä suorien internettelevisiolähetysten tai sisäisten televisiolähetysten käyttäminen.
         8.   Välimiespaneelin on toteutettava istunto seuraavasti:
         
                      
                  
                  
                     Väitteet
                     
                                 a)
                              
                              
                                 valituksen tehneen osapuolen väitteet;
                              
                           
                                 b)
                              
                              
                                 valituksen kohteena olevan osapuolen väitteet.
                              
                           
               
                      
                  
                  
                     Vastaväitteet
                     
                                 a)
                              
                              
                                 valituksen tehneen osapuolen väitteet;
                              
                           
                                 b)
                              
                              
                                 valituksen kohteena olevan osapuolen vastaväitteet.
                              
                           
               9.   Välimiespaneeli voi esittää kysymyksiä kummalle tahansa osapuolista istunnon missä vaiheessa tahansa.
         10.   Välimiespaneeli laadituttaa kustakin istunnosta tarkan kirjallisen selostuksen, joka toimitetaan mahdollisimman nopeasti osapuolille.
         11.   Kumpikin osapuoli voi toimittaa neljäntoista päivän kuluessa istuntopäivästä täydentävän kirjallisen lausuman istunnon aikana esille tulleista asioista.
         8 artikla
         Kirjalliset kysymykset
         1.   Välimiespaneeli voi esittää milloin tahansa menettelyn aikana kirjallisia kysymyksiä jommallekummalle osapuolista tai niille molemmille. Kummankin osapuolen on saatava jäljennös kaikista välimiespaneelin esittämistä kysymyksistä.
         2.   Osapuolen on myös toimitettava toiselle osapuolelle jäljennös välimiespaneelin kysymyksiin antamistaan kirjallisista vastauksista. Kummallekin osapuolelle on annettava tilaisuus toimittaa kirjallisia huomautuksia toisen osapuolen vastauksesta seitsemän päivän kuluessa vastauksen saamisesta.
         9 artikla
         Luottamuksellisuus
         Osapuolten on huolehdittava siitä, että välimiespaneelin istunnot säilyvät luottamuksellisina, kun ne järjestetään suljetuin ovin 7 artiklan 7 kohdan mukaisesti. Kummankin osapuolen on pidettävä luottamuksellisina toisen osapuolen välimiespaneelille toimittamia ja luottamuksellisiksi luokittelemia tietoja. Jos osapuoli toimittaa välimiespaneelille luottamuksellisen version kirjallisesta lausumastaan, sen on toisen osapuolen pyynnöstä toimitettava lausumaan sisältyvistä tiedoista myös yleisölle julkistettavissa oleva tiivistelmä viimeistään viidentoista päivän kuluessa joko hakemuksen tai lausuman toimittamispäivästä, sen mukaan kumpi niistä on myöhempi. Mikään tässä työjärjestyksessä ei estä osapuolta julkistamasta yleisölle omaa kantaansa koskevia lausuntoja.
         10 artikla
         Yksipuoliset yhteydet
         1.   Välimiespaneeli ei saa tavata osapuolta tai ottaa yhteyttä osapuoleen, jos toinen osapuoli ei ole paikalla.
         2.   Välimiespaneelin jäsenet eivät saa keskustella menettelyn kohteena olevaan asiaan liittyvistä seikoista toisen osapuolen tai molempien osapuolten kanssa muiden välimiesten poissa ollessa.
         11 artikla
         
            Amicus curiae -lausumat
         1.   Sopimuksen 217 artiklan nojalla välimiespaneeli voi ottaa vastaan oma-aloitteisesti toimitettuja kirjallisia lausumia sillä edellytyksellä, että ne on laadittu viidentoista päivän kuluessa välimiespaneelin asettamisesta, ne ovat lyhyitä ja mahdollisine liitteineen enintään viidentoista konekirjoitussivun mittaisia ja niillä on välitöntä merkitystä välimiespaneelin tarkasteltavana olevien seikkojen kannalta.
         2.   Lausumaan on sisällyttävä sen esittävän luonnollisen tai oikeushenkilön kuvaus sekä kuvaus tämän toiminnan luonteesta ja rahoituslähteestä, ja siinä on mainittava, mikä on kyseisen henkilön intressi välimiesmenettelyssä. Lausuma on laadittava osapuolten valitsemilla kielillä sopimuksen 218 artiklan ja tämän työjärjestyksen 14 artiklan mukaisesti.
         3.   Välimiespaneeli luettelee ratkaisussaan kaikki vastaanottamansa lausumat, jotka ovat 1 ja 2 kohdan vaatimusten mukaisia. Välimiespaneeli ei ole velvollinen käsittelemään ratkaisussaan kyseisissä lausumissa esitettyjä väitteitä. Välimiespaneelin tämän säännön nojalla vastaanottamat lausumat toimitetaan osapuolille näiden huomautuksia varten.
         12 artikla
         Tiedot tai tekniset neuvot
         Jos välimiespaneeli sopimuksen 217 artiklan mukaisesti hankkii tietoja tai teknisiä neuvoja muilta henkilöiltä tai tahoilta kuin osapuolilta, sen on ilmoitettava osapuolille aikomuksestaan hankkia tällaisia tietoja tai teknisiä neuvoja ja tarjottava niille mahdollisuus esittää huomautuksia. Paneelin on otettava huomioon osapuolten esittämät huomautukset, jotka koskevat saatuja tietoja tai teknisiä neuvoja, jos paneeli ottaa tällaiset tiedot tai tekniset neuvot huomioon valmistellessaan ratkaisuaan.
         13 artikla
         Kiireelliset tapaukset
         Osapuolia kuultuaan välimiespaneeli mukauttaa sopimuksen III osan 2 luvussa tarkoitetuissa kiireellisissä tapauksissa tässä työjärjestyksessä tarkoitetut määräajat ja ilmoittaa osapuolille tällaisista mukautuksista.
         14 artikla
         Kääntäminen ja tulkkaus
         1.   Osapuolet pyrkivät sopimaan yhteisestä työkielestä välimiespaneelimenettelyä varten sopimuksen 204 artiklassa tarkoitettujen neuvottelujen aikana ja viimeistään tämän työjärjestyksen 3 artiklan 1 kohdassa tarkoitetussa kokouksessa.
         2.   Jos osapuolet eivät kyseiseen päivämäärään mennessä pääse sopimukseen yhteisestä työkielestä, sovelletaan sopimuksen 218 artiklan 2 kohdan määräyksiä.
         3.   Valituksen kohteena olevan osapuolen on järjestettävä suullisten lausumien tulkkaus osapuolten valitsemille kielille.
         4.   Välimiespaneelin tuomiot annetaan tiedoksi osapuolten valitsemalla kielellä tai valitsemilla kielillä.
         5.   Osapuolet voivat esittää huomautuksia tämän työjärjestyksen mukaisesti laadittujen asiakirjojen käännöksistä.
         15 artikla
         Määräaikojen laskeminen
         Jos osapuoli tämän työjärjestyksen 1 artiklan 3 kohdan nojalla saa asiakirjan eri päivänä kuin toinen osapuoli, määräaika, jonka laskeminen perustuu kyseisen asiakirjan vastaanottamiseen, lasketaan sen päivämäärän perusteella, jona asiakirja saatiin viimeisenä.
         16 artikla
         Muut menettelyt
         1.   Tätä työjärjestystä sovelletaan myös sopimuksen 211 artiklan 2 kohdan, 212 artiklan 2 kohdan ja 214 artiklan 2 kohdan mukaisiin menettelyihin. Tässä työjärjestyksessä mainitut määräajat on kuitenkin mukautettava välimiespaneelin tuomion antamisen erityisiin määräaikoihin kyseisissä muissa menettelyissä.
         2.   Jos alkuperäinen paneeli tai jotkut sen jäsenistä eivät pysty kokoontumaan uudelleen sopimuksen 211 artiklan 2 kohdan, 212 artiklan 2 kohdan ja 214 artiklan 2 kohdan mukaisia menettelyjä varten, sovelletaan sopimuksen 207 artiklassa määrättyjä menettelyjä. Tällöin ratkaisun tiedoksiannon määräaikaa pidennetään viidellätoista päivällä.
      
   
   
      LIITE II
      
         VÄLIMIESTEN JA SOVITTELIJOIDEN KÄYTÄNNESÄÄNNÖT
         1 artikla
         Määritelmät
         Näissä käytännesäännöissä tarkoitetaan
         
                     a)
                  
                  
                     ’jäsenellä’ tai ’välimiehellä’ sopimuksen 207 artiklan mukaisesti perustetun välimiespaneelin jäsentä;
                  
               
                     b)
                  
                  
                     ’sovittelijalla’ henkilöä, joka panee toimeen sovittelun sopimuksen 205 artiklan mukaisesti;
                  
               
                     c)
                  
                  
                     ’ehdokkaalla’ henkilöä, jonka nimi on sopimuksen 221 artiklassa tarkoitetussa välimiesten luettelossa ja jonka valintaa välimiespaneelin jäseneksi harkitaan sopimuksen 207 artiklan mukaisesti;
                  
               
                     d)
                  
                  
                     ’avustajalla’ henkilöä, joka jäsenen toimeksiannon mukaisesti suorittaa tutkimuksia tai avustaa jäsentä;
                  
               
                     e)
                  
                  
                     ’menettelyllä’ sopimuksen mukaista välimiespaneelimenettelyä, jollei toisin määrätä;
                  
               
                     f)
                  
                  
                     ’henkilöstöllä’, jäsenen osalta, muita jäsenen ohjauksessa ja valvonnassa olevia henkilöitä kuin avustajia.
                  
               2 artikla
         Menettelyä koskevat velvollisuudet
         Jokaisen ehdokkaan ja jäsenen on vältettävä käyttäytymästä epäasianmukaisesti ja antamasta vaikutelmaa epäasianmukaisesta käyttäytymisestä, oltava riippumaton ja puolueeton, vältettävä välittömiä ja välillisiä eturistiriitoja sekä varmistettava käyttäytymisellään riitojenratkaisumenettelyn luotettavuuden ja puolueettomuuden säilyttäminen. Entisten jäsenten on noudatettava näiden käytännesääntöjen 6 ja 7 artiklassa vahvistettuja velvoitteita.
         3 artikla
         Ilmoittamisvelvollisuudet
         1.   Ennen kuin ehdokkaan valinta välimiespaneelin jäseneksi voidaan vahvistaa sopimuksen mukaisesti, ehdokkaan on ilmoitettava kaikki intressit, suhteet tai seikat, jotka todennäköisesti vaikuttavat hänen riippumattomuuteensa tai puolueettomuuteensa taikka joiden voidaan kohtuudella olettaa luovan vaikutelman epäasianmukaisesta käyttäytymisestä tai menettelyn puolueellisuudesta. Tämän vuoksi ehdokkaan on kaikin kohtuullisesti toteutettavissa olevin toimin pyrittävä selvittämään kyseiset intressit, suhteet ja seikat. Nämä ilmoittamisvaatimukset eivät koske asioita, jotka menettelyssä tarkasteltavana olevien seikkojen kannalta ovat merkityksettömiä. Niissä on otettava huomioon niiden henkilöiden yksityisyyden suoja, joihin näitä sääntöjä sovelletaan, ja ne eivät saa olla hallinnollisesti niin raskaita, että muutoin pätevien henkilöiden toiminta paneelin jäseninä käytännössä estyisi.
         2.   Ehdokas tai jäsen saa ilmoittaa näiden käytännesääntöjen todellisia tai mahdollisia rikkomuksia koskevia seikkoja ainoastaan CARIFORUMin ja EU:n kauppa- ja kehityskomitealle niiden saattamiseksi osapuolten tarkasteluun.
         3.   Jäsenen on nimeämisensä jälkeen jatkettava kaikkia kohtuullisia ponnistuksia 1 kohdassa tarkoitettujen intressien, suhteiden ja seikkojen selvittämiseksi ja niistä ilmoittamiseksi. Ilmoittamisvelvollisuus on jatkuva velvollisuus, joka edellyttää jäseneltä kaikkien menettelyn missä tahansa vaiheessa mahdollisesti esille tulevien intressien, suhteiden ja seikkojen ilmoittamista. Jäsenen on ilmoitettava tällaiset intressit, suhteet ja seikat CARIFORUMin ja EU:n kauppa- ja kehityskomitealle kirjallisesti, jotta osapuolet voivat niitä tarkastella.
         4 artikla
         Jäsenten tehtävät
         1.   Valitun jäsenen on suoritettava tehtävänsä täsmällisesti ja joutuisasti koko menettelyn ajan oikeudenmukaisuutta ja huolellisuutta noudattaen.
         2.   Jäsenen on otettava huomioon ainoastaan sellaiset seikat, jotka tulevat esille menettelyssä ja jotka ovat välttämättömiä tuomiota varten, ja hän ei saa siirtää tätä tehtävää kenellekään muulle.
         3.   Jäsenen on varmistettava kaikin soveltuvin keinoin, että hänen avustajansa ja henkilöstönsä ovat tietoisia näiden käytännesääntöjen 2, 3 ja 7 artiklan määräyksistä ja noudattavat niitä.
         4.   Jäsenellä ei saa olla menettelyä koskevia yksipuolisia yhteyksiä.
         5 artikla
         Jäsenten riippumattomuus ja puolueettomuus
         1.   Jäsenen on oltava riippumaton ja puolueeton ja vältettävä antamasta vaikutelmaa epäasianmukaisesta käyttäytymisestä tai puolueellisuudesta; hänen toimintaansa eivät saa vaikuttaa oman edun tavoittelu, ulkopuolinen painostus, poliittiset näkökohdat, julkiset vaatimukset, lojaalius osapuolelle tai arvostelun pelko.
         2.   Jäsen ei saa suoraan eikä välillisesti sitoutua mihinkään velvoitteeseen eikä hyväksyä mitään etua, joka voisi jollakin tavalla estää tai näyttää estävän hänen tehtäviensä asianmukaisen suorittamisen.
         3.   Jäsen ei saa käyttää asemaansa välimiespaneelissa omien henkilökohtaisten tai yksityisten etujensa ajamiseen, ja hänen on vältettävä toimia, jotka voivat antaa vaikutelman siitä, että muilla on erityisasema vaikuttaa häneen.
         4.   Jäsen ei saa antaa talous-, liike-, ammatti- tai perhesuhteiden tai sosiaalisten suhteiden taikka niihin liittyvien velvollisuuksien vaikuttaa käytökseensä tai arvostelukykyynsä.
         5.   Jäsenen on vältettävä sellaisia suhteita tai taloudellisia intressejä, jotka todennäköisesti vaikuttavat hänen puolueettomuuteensa tai joiden voidaan kohtuudella olettaa luovan vaikutelman epäasianmukaisesta käyttäytymisestä tai puolueellisuudesta.
         6 artikla
         Entisten jäsenten velvollisuudet
         Kaikkien entisten jäsenten on vältettävä toimia, jotka voivat luoda vaikutelman, että he olivat tehtäviään suorittaessaan puolueellisia tai hyötyivät välimiespaneelin päätöksestä tai ratkaisusta.
         7 artikla
         Luottamuksellisuus
         1.   Jäsen tai entinen jäsen ei saa milloinkaan ilmaista tai käyttää menettelyä koskevia tai menettelyn aikana saatuja ei-julkisia tietoja muihin tarkoituksiin kuin menettelyä varten, eikä hän saa missään tapauksessa ilmaista tai käyttää edellä mainitun kaltaisia tietoja henkilökohtaisen hyödyn saamiseksi tai hyödyn saamiseksi muille taikka muiden etujen vahingoittamiseksi.
         2.   Jäsen ei saa ilmaista välimiespaneelin ratkaisun sisältöä tai osia siitä ennen ratkaisun julkaisemista sopimuksen mukaisesti.
         3.   Jäsen tai entinen jäsen ei saa milloinkaan ilmaista välimiespaneelin päätöksenteon sisältöä eikä kenenkään jäsenen mielipidettä.
         8 artikla
         Kulut
         Kunkin jäsenen on pidettävä kirjaa ja annettava lopullinen tilitys menettelyyn käytetystä ajasta ja kuluistaan.
         9 artikla
         Sovittelijat
         Näissä käytännesäännöissä olevia jäseniin tai entisiin jäseniin sovellettavia määräyksiä sovelletaan soveltuvin osin myös sovittelijoihin.